CELEX: C2007/211/105
Language: lt
Date: 2007-09-08 00:00:00
Title: Byla T-284/07 P 2007 m. liepos 24 d. Vidaus rinkos derinimo tarnybos (prekių ženklams ir pramoniniam dizainui) pateiktas apeliacinis skundas dėl 2007 m. gegužės 22 d. Tarnautojų teismo sprendimo byloje F-97/06 López Teruel prieš VRDT

8.9.2007   
            
            
               LT
            
            
               Europos Sąjungos oficialusis leidinys
            
            
               C 211/57
            
         2007 m. liepos 24 d. Vidaus rinkos derinimo tarnybos (prekių ženklams ir pramoniniam dizainui) pateiktas apeliacinis skundas dėl 2007 m. gegužės 22 d. Tarnautojų teismo sprendimo byloje F-97/06 López Teruel prieš VRDT
   
   (Byla T-284/07 P)
   (2007/C 211/105)
   Proceso kalba: prancūzų
   Šalys
   
      Apeliantė: Vidaus rinkos derinimo tarnyba (VRDT), atstovaujama I. de Medrano Caballero ir E. Maurage
   
      Kita proceso šalis: Adelaida López Teruel (Guadalajara, Ispanija)
   Apeliantės reikalavimai
   
               —
            
            
               Panaikinti 2007 m. gegužės 22 d. Tarnautojų teismo sprendimą byloje F-97/06.
            
         
               —
            
            
               Priimti sprendimą dėl bylinėjimosi išlaidų.
            
         Apeliacinio skundo pagrindai ir pagrindiniai argumentai
   2007 m. gegužės 22 d. sprendimu, kurį šiuo apeliaciniu skundu prašoma panaikinti, Tarnautojų teismas panaikino 2005 m. spalio 6 d. VRDT sprendimą, atmetantį Adelaida López Teruel prašymą sušaukti Invalidumo komitetą.
   Pagrįsdama savo prašymą panaikinti minėtą teismo sprendimą VRDT nurodo tris pagrindus.
   Pirmas pagrindas yra susijęs su Pareigūnų tarnybos nuostatuose įtvirtintų nuostatų dėl Invalidumo komiteto sušaukimo pažeidimu, nes Tarnautojų teismas teisės gauti invalidumo pensiją sąlygas prilygino sąlygoms sušaukti Invalidumo komitetą. Apeliantė taip pat ginčija tai, kad Paskyrimų tarnyba turi pareigą sušaukti šį komitetą, ir teigia, kad dėl šios priežasties Tarnautojų teismo sprendime yra aiškinimo klaida.
   Antras pagrindas yra susijęs su Pareigūnų tarnybos nuostatų 90 straipsnio pažeidimu ir teisės klaida, kiek tai susiję su ginčijamo sprendimo vertinimu, nes Tarnautojų teismas laikėsi nuomonės, jog 2005 m. spalio 6 d. sprendimas yra vienintelis pareigūno nenaudai priimtas aktas, o VRDT sprendimą, kuriuo atsakoma į skundą dėl minėto sprendimo, laikė patvirtinančiu aktu.
   Trečia, VRDT teigia, kad Tarnautojų teismas aiškiai iškreipė faktus ir įrodymus nuspręsdamas, kad VRDT savo sprendimą grindė napriklausomo gydytojo 2005 m. spalio 18 d. padarytomis išvadomis.